cyanic-selkie/wikianc huggingface dataset:
รักบี้ยูเนียนทีมชาติไทย
ประวัติ
สมาคมกีฬารักบี้ฟุตบอลแห่งประเทศไทย ในพระบรมราชูปถัมภ์ ได้ถือกำเนิดขึ้นเมื่อ ปีพุทธศักราช 2481 เสด็จในกรมหมื่นพิทยาลงกรณ์ ได้มีการประชุมปรึกษาหารือเพื่อจัดตั้งองค์กรขึ้นบริหารงานรักบี้ฟุตบอล คือตั้งเป็น “ยูเนียน” โดยใช้ชื่อว่า “สยามรักบี้ฟุตบอลยูเนียน” (Siam Rugby Football Union) มีทีทำการอยู่ที่ ราชกรีฑาสโมสร ถนนสนาม ปทุมวัน พระนคร โดยมีกรมหมื่นพิทยาลงกรณ์ ทรงเป็นองค์นายก และหม่อมเจ้าจันทร์รัชนี เป็นเลขานุการ และได้จดทะเบียนถูกต้องตามกฎหมาย เมื่อเดือนตุลาคม ปีพุทธศักราช 2482 เพื่อส่งเสริมกีฬาชนิดนี้ และได้มีการเรียกประชุมผู้สนใจเป็นครั้งแรกที่ราชกรี่ฑาสโมสร และได้มีการจัดการแข่งขันชิงถ้วยระหว่างสมาชิกเป็นครั้งแรก เป็นการแข่งขันชิง ”ถ้วยบริติชเคาน์ซิล” (British Council Cup) ท่านเอกอัคราชทูตอังกฤษประจำประเทศไทย จัดหาถ้วยมามอบให้และได้ใช้เป็นถ้วยแข่งขันมาจนทุกวันนี้ ทำให้กิจการสมาคมฯ รุดหน้า มีทีมสมัครเข้าเป็นสมาชิกและส่งทีมเข้าร่วมการแข่งขันหลายสถาบัน รวมทั้งการแข่งขันประเภทนักเรียน
ต่อมาปีพุทธศักราช 2484 ได้เกิดสงครามมหาเอเซียบูรพา สมาคมรักบี้ฟุตบอลฯ ต้องหยุดลงแต่ไม่ถึงกับล้มเลิกโดยเด็ดขาด หลังจากนั้นปีพุทธศักราช 2486 ซึ่งอยู่ในภาวะสงคราม สมาคมฯ ไม่อาจจัดการแข่งขันประเภทสโมสรได้ แต่สมาคมฯ ก็ไม่ได้หยุดนิ่ง พระยาจินดารักษ์ อธิบดีกรมพลศึกษา ได้เข้าจัดแข่งขันรักบี้แทนสมาคมฯ โดยจัดแข่งขันชิงโล่ชนะเลิศระหว่างมหาวิทยาลัย ด้วยความรักกีฬาเป็นชีวิตจิตใจ จึงมอบให้นายโฉลก โกมารกุล ณ นคร เป็นผู้จัดทำโล่รางวัลชนะเลิศประเภทมหาวิทยาลัยขึ้นมาใหม่อีกประเภทหนึ่งเรื่อยมา
ปีพุทธศักราช 2493 ได้ส่งเสริมกีฬารักบี้ฟุตบอลเข้าไปในโรงเรียน และได้จัดการแข่งขันประเภทโรงเรียน โดยพระราชวรวงศ์เธอกรมหมื่นพิทยาลงกรณ์ หลวงพิบูลยสงคราม อธิการบดีจุฬาลงกรณ์มหาวิทยาลัย และหลวงประดิษฐมนูธรรม ได้มอบโล่รางวัลสำหรับการแข่งขันประเภทโรงเรียน ซึ่งโรงเรียนเตรียมนายเรือเป็นทีมชนะเลิศ
ฮิสเปเนียทาร์ราโคเนนซิส
ฮิสเปเนียทาร์ราโคเนนซิส หรือ ฮิสปานีอาตาร์ราโกเนนซิส (อังกฤษ, Hispania Tarraconensis) เป็นหนึ่งในจังหวัดสามแห่งในฮิสเปเนีย (คาบสมุทรไอบีเรียปัจจุบัน) ของจักรวรรดิโรมัน มีอาณาเขตครอบคลุมชายฝั่งเมดิเตอร์เรเนียนส่วนใหญ่ ที่ราบสูงตอนกลางและตอนเหนือของประเทศสเปน ไปจนถึงแคว้นกาลิเซีย และตอนเหนือของโปรตุเกสในปัจจุบัน ทางด้านใต้มีเขตแดนติดต่อกับจังหวัดฮิสเปเนียเบทิกา (ซึ่งก็คือบริเวณแคว้นอันดาลูซิอาในปัจจุบัน) ส่วนทางด้านตะวันตกจรดมหาสมุทรแอตแลนติกและจังหวัดลูซิเทเนีย
ฮิสเปเนียทาร์ราโคเนนซิสเป็นจังหวัดที่ตั้งขึ้นแทนจังหวัดเนียเรอร์ฮิสเปเนีย (Nearer Hispania) ซึ่งเคยมีกงสุลภายใต้ระบบสาธารณรัฐปกครองอยู่ ฮิสเปเนียทาร์ราโคเนนซิสรุ่งเรืองมาจนถึงคริสต์ศตวรรษที่ 5
คิม โซ-ฮย็อน
คิม โซ-ฮย็อน (เกาหลี: 김소현; ฮันจา: 金所泫; เกิด 4 มิถุนายน ค.ศ. 1999) หรือที่รู้จักในชื่อ โซ-ฮย็อน เป็นนักแสดง พิธีกร นางแบบชาวเกาหลีใต้ เธอเริ่มเข้าสู่วงการบันเทิงในฐานะนักแสดงเด็กในปี 2006 และเริ่มเป็นที่รู้จักการแสดงบทร้ายในละครเรื่อง The Moon That Embraces the Sun (2012) และผู้หญิงที่ตกอยู่ในโศกนาฏกรรมอย่างเรื่อง Missing You (2013)  จนถูกตั้งฉายาให้เป็น Nation's Little Sister, ราชินีแห่งดาราเด็ก และเทพีแห่งละครประวัติศาสตร์
คิม โซ-ฮย็อนรับบทเป็นนักแสดงนำครั้งแรกในละครวัยรุ่นอย่างWho Are You: School 2015 (2015) และตั้งแต่นั้นมาเธอได้รับบทแสดงนำในละครเรื่อง Page Turner (2016), The Emperor: Owner of the Mask (2017), Radio Romance (2018) และละครโทรทัศน์ที่สร้างจากเว็บตูน อาทิ เรื่อง Hey Ghost, Let's Fight (2016), Love Alarm (2019) และ The Tale of Nokdu (2019) นอกจากนี้เธอยังเป็นพิธีกรของทางสถานีเอ็มบีซี ในรายการ Music Core และรายการ UNDER19 (2019) อีกด้วย
ละครโทรทัศน์
2023   My lovely liar   ทีวีเอ็น  มกซลฮี
แหล่งข้อมูลอื่น
1999
ไทบีเรียม
ไทบีเรียม (Tiberium) เป็นสารในจินตนาการ ซึ่งเป็นปมหลักในเกมซีรีส์ คอมมานด์ & คองเคอร์ โดยจากการสร้างอุกกาบาต ของมนุษย์ต่างดาวสคริน แร่ไทบีเรียมเป็นทั้งเครื่องมือและทรัพยากรในการทำสงครามภายในเกม ซึ่งแต่ละฝ่ายในเกมจะต่อสู้โดยตรงหรือโดยอ้อมเพื่อครอบครองแร่ไทบีเรียมดังกล่าว ไทบีเรียมกำหนดมาจากนอกอวกาศ และมีหลายรูปแบบ แต่ส่วนใหญ่จะพบในลักษณะเป็นผลึกสีเขียว ไปจนถึงผลึกสีน้ำเงิน หรืออาจพบในรูปแบบของ "แนวแร่" เดิมที แร่ไทบีเรียมไม่ได้อยู่ในสถานะของเหลว แต่สามารถผลิตขึ้นในสถานะของแข็งได้ในสงครามไทบีเรียม
แร่ไทบีเรียมมีคุณสมบัติเป็นดาบสองคม ในขณะที่มันเป็นแหล่งทรัพยากรแร่ที่ดีที่สุดเท่าที่เคยพบมา และสามารถแปลงให้อยู่ในรูปแบบที่สามารถทำการเก็บได้ง่าย แต่แร่ไทบีเรียมก็มีความอันตราย พื้นที่ที่มีแร่ไทบีเรียมอยู่มากจะทำลายระบบนิเวศท้องถิ่น และทำให้สภาวะเป็นพิษเกินกว่าที่สิ่งมีชีวิตที่มีคาร์บอนเป็นองค์ประกอบพื้นฐาน (Carbon-based life) จะอาศัยอยู่ได้
แร่ไทบีเรียมสามารถพิจารณาว่าเป็นวัตถุซื้อขายได้ เนื่องจากทุกอย่างในเกมจะต้องเสียไทบีเรียมในการก่อสร้าง ซึ่งใช้แลกเปลี่ยนเหมือนกับเงินตรา แร่ไทบีเรียมสามารถปรากฏได้ทุกที่บนโลก แต่จะแพร่ขยายไปได้ช้าในเขตภูมิอากาศหนาวจัด
ลักษณะทางกายภาพ
ที่จุดเริ่มต้นของเกมนั้นในภาคแรกให้ไทบีเรียมเป็นพืชชนิดมีต้นเป็นต้นไม้ มีรากลอยออกมาเป็นไทบีเรียม ผลึกสีเขียว ต่อมาได้มีการเพิ่มบทบาทให้มากขึ้นนั้นคือ มีโอกาสทำร้ายสิ่งมีชีวิตโดยการใช้สปอร์เพื่อขยายพันธุ์ แต่มีขอจำกัดโดยจะอยู่ภายในอาณาเขตเพียงจุดเดียวเท่านั้น  แต่ด้วยลักษณะของเนื้อหาและเกมไม่สัมพันธ์กันจึงต้องออกแบบให้เป็นอย่างที่เคยเป็นนั้นคือ สามารถขึ้นที่ใดก็ได้ มีลักษณะแบบต้นไม้และเป็นพืชอวกาศที่มีสีเขียวทนทาน
ลักษณะของสารประกอบภายในไทบีเรียม
ไทบีเรียมได้มีการตัดต่อสารพันธุ์กรรมของพืชอวกาศและสารประกอบต่างดังนี้
ส่วนใหญ่จะประกอบด้วยสารเคมีหลายชนิดเพื่อเพิ่มความแข็งแรงและอานุภาพในการสร้างมลพิษและความเป็นกรดกัดกร่อนกับพื้นดินและสิ่งมีชีวิตทั้งพืชและสัตว์ และนอกจากนี้ยังมีสามารถสร้างก็ซพิษที่ได้จากแยกสารแบบพืชของไทบีเรียมชื่อว่าก็ซเอลมัลเนอร์
สถานะทางกายภาพต่อการรุกรานภายในโลก
ไทบีเรียม ตกลงมายังพื้นโลกบริเวณแม่น้ำไทเบอร์ในประเทศอิตาลี ในปี ค.ศ. 1995 แล้วปรากฏผลึกสีเขียวซึ่งทำอันตรายต่อสิ่งมีชีวิตและสิ่งแวดล้อม แต่
หลัง จากการวิจัยและค้นคว้าจนพบว่าแร่ไทบีเรียมดูดแร่ธาตุต่าง ๆ จำนวนมากในดินออกมาสะสมในตัวผลึก ได้มีองค์กรน็อตก็ได้ใช้แร่นี้เป็นหลัก โดยระดมเงินทุนในการวิจัยอาวุธจากแร่ชนิดนี้และก่อสงครามขึ้น จากการเข้าใจในข้อความอยู่บนผลึกที่ส่งมากจากอวกาศนั้นผิดพลาด โดยมีการส่งมาจากดวงดาวที่แตกดับไปแล้วที่บันทึกการทำงานของแร่และวิธีการวิจัยเพื่อต่อสู้จากเผ่าสคริมแต่มนุษย์กลับนำมาเป็นอาวุธกันเอง :
ผลกระทบต่อร่างกายและการวิจัย
"จะเกิดอะไรขึ้นถ้าคุณออกไปเพื่อรับไทบีเรียม มันไม่มีอะไรดีเลย หากคุณสัมผัสโดยตรงกับไทบีเรียมสีเขียวจะเริ่มฝังผลึกลงในชั้นผิวหนัง ภายในประมาณ 20 วินาที คุณจะรู้สึกที่ถึงสารประกอบที่เป็นพิษรุนแรงเช่นเดียวกับการสัมผัสสารกัดกร่อนเป็นกรดลบผิวหนังผิวและผู้ที่ติดเชื้อจะเต็มไปด้วยสปอร์ไทบีเรียมที่เป็นพิษและถ้าคุณไม่ได้รักษาทันทีผิวหนังของคุณจะเริ่มกลายเป็นผลึกสีเขียว-และแข็งตัวเป็นแกนจนในที่สุดของอวัยวะภายในจะถูกทิ่มแทงด้วยผลึกไทบีเรียมทั้งร่างกาย หากคุณมีชีวิต ผลึกเหล่านั้นจะเริ่มฝังตัวลงในปอดคุณจะสูญเสียความสามารถในหายใจและกระบวนการแลกเปลี่ยนออกซิเจนปอดจะเริ่มถูกทำลายจากการทิ่มแทงของผลึกและไอพิษจากการเติบโตของมันในที่สุดคุณจะเริ่มขึ้นไอเลือดและไม่มีโอกาสหายใจ คุณก็จะตาย" – ไมค์ ไวเดล, จากภาพยนตร์ 'การใช้ชีวิตกับไทบีเรียม' จากเกม
แรกเริ่มในการสำรวจและการวิจัยของแร่นั้นมีมนุษย์จำพวกแรกที่ได้สัมผัสและถูกไประเหยของไทบีเรียมที่มีสปอร์ไทบีเรียมฝังลงในร่างกายทำให้เกิดอาการผิดปกตินั้นคือ ผลึกไทบีเรียมได้เติบโตและเกิดการแยกร่างกายมาร่วมเป็นส่วนหนึ่งของผลึกจนร่างนั้นเกิดการระเบิด มนุษย์ต้องมีชุดที่ทำจากแร่ เช่นเดียวกันกับแร่ไทบีเรียม ไม่เช่นนั้นจะถูกดูดกลืนเช่นกัน
อาร์มิน ฟาน บูเรน
อาร์มิน ฟาน บูเรน (Armin van Buuren) เป็นดีเจ ,โปรดิวเซอร์ และรีมิกซ์เกอร์ชาวดัชซ์ จากจังหวัดเซาท์ฮอลแลนด์
ฟาน บูเรน ได้รับรางวัลหลายรางวัล เขาถูกจัดอันดับที่ 1 ของนิตยสาร DJ Mag ถึง 5 สมัย สี่ปีติดต่อกัน เขาถูกจัดอันดับที่ 4 ในชาร์ตDJ Magazine's Top 100 DJs ในปี 2015 และ 2016, และอันดับที่ 3 ในปี 2017 ในปี 2014 เขาได้รับการเสนอชื่อชิงรางวัล Grammy Award สาขา Best Dance Recording ในซิงเกิลของเขา "This Is What It Feels Like" ซึ่งร่วมกับ Trevor Guthrie ซึ่งทำให้เขาเป็นศิลปินคนที่สี่ที่ได้รับการเสนอชื่อชิงรางวัลแกรมมี่อวอร์ด
โอซาร์ก
โอซาร์ก (Ozarks) หรือ ภูเขาโอซาร์ก (Ozark Mountains) หรือ ที่ราบสูงโอซาร์ก (Ozark Plateau) เป็นภูมิภาคทางภูมิกายภาพในรัฐอาร์คันซอ มิสซูรี โอคลาโฮมา และปลายขอบทางใต้ของแคนซัส ในสหรัฐ โอซาร์กกินพื้นที่ส่วนใหญ่ของอาร์คันซอตอนเหนือ และครึ่งตอนใต้ของมิสซูรี ตั้งแต่อินเตอร์สเตท 40 ในอาร์คันซอกลางไปถึงอินเตอร์สเตท 70 ในมิสซูรีกลาง
เข้าใจว่าคำว่า "โอซาร์ก" เป็นคำภาษาอังกฤษที่เพี้ยนมาจากภาษาฝรั่งเศส aux Arcs (ซึ่งเป็นคำเรียกย่อของ aux Arcansas แปลว่า "ของ/ที่/เพื่อ ดิอาร์คันซอ [พหูพจน์]")
แหล่งข้อมูลอื่น
National Scenic Byways of the Ozarks
โอซาร์ก (แก้ความกำกวม)
โอซาร์ก (Ozarks) เป็นภูมิภาคที่ราบสูงในสหรัฐตอนกลาง โอซาร์ก หรือ โอซาร์ก (Ozark) อาจหมายถึง
โตเออะนิเมะแฟร์
โตเออนิเมะแฟร์ เป็นชื่อของเทศกาลจัดฉายภาพยนตร์การ์ตูนโดยบริษัทโตเอ ซึ่งจะมีการจัดขึ้นในช่วงปิดเทอมฤดูใบไม้ผลิ และปิดเทอมฤดูร้อนของทุกปี ตั้งแต่เดือนกรกฎาคม ค.ศ. 1990 ถึง เดือนกรกฎาคม ค.ศ. 2002 ส่วนตั้งแต่ปี ค.ศ. 2003 เป็นต้นมา ยังมีการจัดฉายภาพยนตร์การ์ตูนเช่นเคย แต่ไม่ได้ใช้ชื่อเทศกาลว่า อนิเมะแฟร์ แล้ว
7 กรกฎาคม ค.ศ. 1990
หมายเหตุ: ภาพยนตร์ที่จัดฉายในครั้งนี้ ล้วนแต่เป็นผลงานของ โทริยามะ อากิระ จึงได้มีการใช้ชื่อเฉพาะว่า "โทริยามะ อากิระ เดอะ เวิลด์"
6 มีนาคม ค.ศ. 1993
(หมายเหตุ: ภาพยนตร์ที่จัดฉายในครั้งนี้ ล้วนแต่เป็นผลงานของ โทริยามา อากิรา จึงได้มีการใช้ชื่อเฉพาะว่า "โทริยามา อากิรา เดอะ เวิรลด์ 2")
หมายเหตุ
ตั้งแต่เดือนมีนาคม ค.ศ. 1969 ถึง เดือนกรกฎาคม ค.ศ. 1989 เทศกาลนี้ได้ใช้ชื่อว่า "โตเอ มังงะ มัตสึริ" ส่วนในเดือนมีนาคม ค.ศ. 1990 ใช้ชื่อว่า "โตเอ อนิเมะมัตสึริ"
พระปริยัติพัชราภรณ์ (สุพจน์ ปญฺญาธโร)
พระปริยัติพัชราภรณ์ (สุพจน์ ปญฺญาธโร) เป็นพระราชาคณะชั้นสามัญสังกัดมหานิกาย ปัจจุบันดำรงตำแหน่งที่ปรึกษาเจ้าคณะจังหวัดเพชรบูรณ์ เจ้าอาวาสวัดไพรสณฑ์ศักดาราม ตำบลหล่มสัก อำเภอหล่มสัก จังหวัดเพชรบูรณ์ และผู้อำนวยการวิทยาลัยสงฆ์พ่อขุนผาเมือง มหาวิทยาลัยมหาจุฬาลงกรณราชวิทยาลัย
ประวัติ
พระปริยัติพัชราภรณ์ มีนามเดิมว่า สุพจน์ บุญทศ เกิดวันที่ 15 กุมภาพันธ์ พ.ศ. 2484 ณ บ้านเลขที่ 13 หมู่ที่ 9 ตำบลกระจาย อำเภอคำเขื่อนแก้ว จังหวัดอุบลราชธานี (ปัจจุบันเป็น อำเภอป่าติ้ว จังหวัดยโสธร)
อุปสมบท เมื่อวันที่ 29 เมษายน พ.ศ. 2505 ณ วัดบ้านหนองบาก ตำบลกระจาย อำเภอคำเขื่อนแก้ว จังหวัดอุบลราชธานี (ปัจจุบันเป็น อำเภอป่าติ้ว จังหวัดยโสธร) โดยมี พระครูสุทธิรัตนโสภณ เป็นพระอุปัชฌาย์ พระสมุห์หา ปภากโร เป็นพระกรรมวาจาจารย์ พระครูโสภณรัตนธรรม เป็นพระอนุสาวนาจารย์
โกปาเดลเรย์ ฤดูกาล 2018–19
โกปาเดลเรย์ ฤดูกาล 2018–19 จะจัดขึ้นเป็นครั้งที่ 117 ของ โกปาเดลเรย์. ทีมชนะเลิศจะได้สิทธิ์ลงแข่งใน ยูฟ่ายูโรปาลีก ฤดูกาล 2019–20 รอบแบ่งกลุ่ม.
บาร์เซโลนา คือแชมป์เก่าเมื่อฤดูกาลที่ผ่านมา.
รอบแรก
ระหว่างการจับสลาก, บิยาโนเบนเซ, มูร์เซีย, บาดาโลนา, ตูเดลาโน และ โลร์กา เอฟเซ ได้รับสิทธิ์บายเข้าสู่รอบสอง.
รอบสาม
ทีมจาก เซกุนดา ดิบิซิโอนจะต้องมาเผชิญหน้ากันเอง, ยกเว้น มายอร์กา ที่ได้รับสิทธิ์บายผ่านเข้าสู่รอบ 32 ทีมสุดท้าย.
รอบสุดท้าย
การจับสลากสำหรับรอบ 32 ทีมสุดท้าย ได้จัดขึ้นเมื่อวันที่ 19 ตุลาคม ค.ศ. 2018 ที่ ลา ซิอูดัด เดล ฟุตโบล, ลัส โรซัส เด มาดริด. ในรอบนี้, ทีมจาก ลาลิกา ทั้งหมดได้ผ่านเข้าสู่การแข่งขัน.
การประกบคู่ รอบ 32 ทีมสุดท้าย สรุปได้ดังนี้: หกทีมที่เหลือที่มีส่วนร่วมใน เซกุนดาดิบิซิออน เบ ฤดูกาล 2018–19 และ เตร์เซรา ดิบิซิออน ต้องเผชิญหน้ากับสี่ทีม ลาลิกา ฤดูกาล 2018–19 ที่ได้สิทธิ์เข้าสู่การแข่งขันยูฟ่าแชมเปียนส์ลีกและสองจากสามทีมที่ได้สิทธิ์เข้าสู่การแข่งขันยูฟ่ายูโรปาลีก. ห้าทีมที่เหลือที่มีส่วนร่วมใน เซกุนดา ดิบิซิออน ต้องเผชิญหน้ากับทีมยูโรปาลีกล่าสุดที่ไม่ได้ร่วมการจับสลากครั้งก่อนหน้านี้และทีมลาลิกาทีมอื่นๆ. ทีมที่เหลือจะต้องเผชิญหน้ากันเอง.
รอบ 8 ทีมสุดท้าย
การจับสลากสำหรับรอบ 8 ทีมสุดท้าย จัดขึ้นเมื่อวันที่ 18 มกราคม ค.ศ. 2019 ที่ ซิอูดัด เดล ฟุตโบล ใน ลัส โรซัส, มาดริด.
ทั้งหมดทีมที่เหลือคือมาจากระดับสูงสุด.
รอบรองชนะเลิศ
การจับสลากสำหรับรอบรองชนะเลิศจัดขึ้นในวันที่ 1 กุมภาพันธ์ ค.ศ. 2019 ที่สังเวียนของนัดชิงชนะเลิศของการแข่งขัน, สนามกีฬา เบนีโต บียามาริน.
ทั้งหมดสี่ทีมที่เหลือเข้ามาจากโถที่ 2, ซึ่งประกอบไปด้วยทีมที่มาจากการแข่งขันฟุตบอลสโมสรยุโรป.
รอบชิงชนะเลิศ
รอบชิงชนะเลิศจะจัดขึ้นในวันที่ 25 พฤษภาคม พ.ศ. 2562 (ค.ศ. 2019) ระหว่าง บาร์เซโลนา และ บาเลนเซีย ที่ สนามกีฬาเบนีโต บียามาริน ใน เซบิยา.
อันดับผู้ทำประตูสูงสุด
ในตัวหนา, ผู้เล่นที่ยังอยู่ต่อคืออยู่ในการแข่งขัน.
สาขาวิชาวิศวกรรมศาสตร์ มหาวิทยาลัยราชภัฏอุดรธานี
สาขาวิชาวิศวกรรมศาสตร์ เป็นหนึ่งในสาขาวิชาในสังกัดคณะเทคโนโลยี มหาวิทยาลัยราชภัฏอุดรธานี โดยเปิดสอนในหลักสูตรวิศวกรรมศาสตรบัณฑิตและกลุ่มวิชาทางด้านวิศวกรรมศาสตร์ให้กับนักศึกษาในมหาวิทยาลัยราชภัฏอุดรธานี และยังเป็นโครงการจัดตั้งเป็น "คณะวิศวกรรมศาสตร์" ในอนาคต
ประวัติ
มหาวิทยาลัยราชภัฏอุดรธานี แรกเริ่มก่อตั้งจากการเปิดสอนกลุ่มวิชาด้านวิศวกรรมศาสตร์มาตั้งแต่ปี พ.ศ. 2551 โดยมีหน่วยงานแรกคือ สาขาวิชาวิศวกรรมอิเล็กทรอนิกส์ สังกัดคณะเทคโนโลยี มหาวิทยาลัยราชภัฏอุดรธานี โดยมุ่งเน้นให้ผู้เรียนมีความเชี่ยวชาญเฉพาะด้านการประยุกต์ใช้องค์ความรู้ด้านอิเล็กทรอนิกส์  ไฟฟ้า คอมพิวเตอร์ และระบบสื่อสาร  เพื่อพัฒนาระบบอัตโนมัติที่มีความทันสมัยเพื่อรองรับอุตสาหกรรม 4.0 เป็นระบบอัตโนมัติที่สามารถทดแทนแรงงานมนุษย์ได้ มีความแม่นยำ ปลอดภัย ประหยัดพลังงาน และมีความยืดหยุ่นสำหรับการพัฒนาในอนาคต ตัวอย่างของระบบอัตโนมัติ เช่น รถไฟฟ้าความเร็วสูง โครงข่ายไฟฟ้าอัจฉริยะ หุ่นยนต์ ยานยนต์ไฟฟ้า เครื่องจักรกลอัตโนมัติ ร้านค้าอัตโนมัติ บ้านอัตโนมัติ ระบบจราจรอัตโนมัติ ระบบแสงสว่างอัตโนมัติ ฟาร์มอัจฉริยะ เป็นต้น และต่อมาได้ขยายสาขาวิชาด้านวิศวกรรมศาสตร์เพื่อเปิดสอนเพิ่มขึ้นเรื่อยตามความต้งการของท้องถิ่นและประเทศชาติ
ปัจจุบัน กลุ่มวิชาวิศวกรรมศาสตร์ กำลังได้รับโครงการจากสภามหาวิทยาลัยราชภัฏอุดรธานี ดังนี้
ปรัชญา
"ผลิตบัณฑิตให้มีความรู้ในเชิงลึกและสามารถปฏิบัติงานได้จริงในสาขาวิศวกรรมอิเล็กทรอนิกส์และระบบอัตโนมัติ มีภาวะผู้นำ คุณธรรม จริยธรรม และจรรยาบรรณทางวิชาชีพ"
สีประจำ
สีเลือดหมู
หลักสูตร
กลุ่มสาชาวิศวกรรมศาสตร์ มหาวิทยาลัยราชภัฏอุดรธานี ปัจจุบันเปิดสอนดังนี้
โคแม็ก ซี919
โคแม็ก ซี919 (Comac C919) เป็นอากาศยานลำตัวแคบที่มีพิสัยบินระยะใกล้ถึงปานกลาง ผลิตโดยบริษัทอากาศยานพาณิชย์แห่งประเทศจีนหรือโคแม็ก (COMAC) เริ่มให้บริการครั้งแรกกับไชนาอีสเทิร์นแอร์ไลน์ในเดือนธันวาคม ค.ศ. 2022 ซี919 ได้รับการรับรองการเดินอากาศจากสำนักงานการบินพลเรือนแห่งประเทศจีนในวันที่ 29 กันยายน ค.ศ. 2022
ซี919 สร้างด้วยอะลูมิเนียมอัลลอยเป็นหลัก ขับเคลื่อนด้วยเครื่องยนต์เทอร์โบแฟน ซีเอฟเอ็ม อินเตอร์เนชันแนล ลีป หรือ เอซีเออี ซีเจ-1000เอ และสามารถบรรทุกผู้โดยสารได้ 156 ถึง 168 คนในรูปแบบการทำงานปกติสูงสุด 5,555 กิโลเมตร (3,000 ไมล์ทะเล)
การพัฒนา
การพัฒนาโคแม็ก ซี919 ได้เริ่มต้นในปี 2008 โดยมีเป้าหมายในการทำการบินเที่ยวบินแรกภายในปีค.ศ. 2014 โคแม็กได้ยื่นขอใบรับรองประเภทอากาศยานจากสำนักงานการบินพลเรือนแห่งประเทศจีนเมื่อวันที่ 28 ตุลาคม ค.ศ. 2010 ในเวลานั้นบริษัทตั้งใจที่จะผลิตเครื่องบินประเภทนี้มากถึง 2,300 ลำ ในเดือนมิถุนายน ค.ศ. 2011 โคแม็กและไรอันแอร์ สายการบินต้นทุนต่ำสัญชาติไอร์แลนด์ ได้ลงนามในข้อตกลงเพื่อร่วมมือในการพัฒนา ซี919
เมื่อวันที่ 24 พฤศจิกายน ค.ศ. 2011 โคแม็กได้ประกาศเสร็จสิ้นขั้นตอนการออกแบบร่วม ซึ่งเป็นการสิ้นสุดขั้นตอนการออกแบบเบื้องต้นสำหรับซี919 โดยคาดว่าจะเสร็จสิ้นขั้นตอนการออกแบบโดยละเอียดในอีกหนึ่งปีต่อมา และเริ่มการผลิตเครื่องบินต้นแบบของซี919 ในวันที่ 9 ธันวาคม ค.ศ. 2011 โดยตั้งเป้าการผลิตประจำปีที่ 150 ลำภายในปี 2020 และได้เริ่มทำงานร่วมกับบอมบาร์ดิเอร์แอโรสเปซในปี 2012 ในด้านบริการห่วงโซ่อุปทาน, ระบบไฟฟ้า, อินเตอร์เฟซ, ห้องนักบิน, การฝึกบิน, การสนับสนุนการทดสอบการบิน, การขาย, และการตลาด
โคแม็กได้มีการประกาศงบประมาณการพัฒนาเบื้องต้นไว้ที่ 58 พันล้านหยวน (9.5 พันล้านดอลลาร์สหรัฐ) แต่ต้นทุนจริงอยู่ที่ประมาณ 2 หมื่นล้านดอลลาร์ แล้วยังได้คาดการณ์การผลิตเครื่องต้นแบบลำแรกว่าจะเสร็จสิ้นการประกอบขั้นสุดท้ายในปี 2014 และทำการบินครั้งแรกในปี 2015 อย่างไรก็ตาม การส่งมอบเกิดล่าช้าอีกครั้งจนถึงปี 2018 เนื่องจากปัญหาทางเทคนิคและปัญหาด้านอุปทาน ในงานจูไห่แอร์โชว์ ปี 2014 มีการประกาศว่าเที่ยวบินแรกของซี919 จะเลื่อนออกไปเป็นปี 2017 เมื่อวันที่ 2 พฤศจิกายน ค.ศ. 2015 โตแม็กได้เปิดตัวเครื่องบินซี919 ลำแรก โคแม็ก ซี919 เสร็จสิ้นการทดสอบเที่ยวบินก่อนการส่งมอบครั้งแรกที่ท่าอากาศยานนานาชาติซ่างไห่ผู่ตง โคแม็กรายงานว่าเครื่องบิน (B-001J, MSN107) เสร็จสิ้นการทดสอบ 3 ชั่วโมงในวันที่ 14 พฤษภาคม ค.ศ. 2022 เครื่องบินที่มีลวดลายของไชนาอีสเทิร์นแอร์ไลน์มีกำหนดส่งมอบในปีเดียวกัน ในเดือนพฤษภาคม ค.ศ. 2022 เครื่องบินลำนี้ได้รับการจดทะเบียนในราคา 653 ล้านหยวน (101 ล้านดอลลาร์สหรัฐ) ซึ่งเกือบราคาใกล้เคียงกับแอร์บัส เอ320นีโอ และโบอิง 737 แมกซ์ และเป็นสองเท่าของราคา 50 ล้านดอลลาร์สหรัฐที่คาดการณ์ไว้ในตอนแรก
เมื่อวันที่ 29 กันยายน ค.ศ. 2022สำนักงานการบินพลเรือนของจีนได้ออกใบรับรองเดินอากาศสำหรับซี919 สิบสัปดาห์ต่อมา ซี919 ลำแรกได้ถูกส่งมอบให้กับสายการบินไชนาอีสเทิร์นแอร์ไลนในวันที่ 9 ธันวาคม
เมื่อวันที่ 28 พฤษภาคม ค.ศ. 2023 ไชนาอีสเทิร์นแอร์ไลน์ได้ทำการบินเที่ยวบินพาณิชย์เที่ยวแรกของซี919 จากซ่างไห่หงเฉียวไปยังปักกิ่งในเที่ยวบิน MU9191
การจัดเรียงอากาศยานและประสิทธิภาพการทำงาน
ลักษณะของซี919 มีลักษณะคล้ายคลึงกับแอร์บัส เอ320; ลำตัวกว้าง 3.96 เมตร (13.0 ฟุต) และสูง 4.166 เมตร (13.67 ฟุต) โดยมีหน้าตัด 12.915 ตารางเมตร (139.02 ตารางฟุต) โดยลักษณะลำตัวเครื่องบินเช่นนี้ จะทำให้ซี919 สามารถใช้อุปกรณ์บรรจุสินค้าขนาดใหญ่ได้ เครื่องบินมีปีกกว้าง 33.6 เมตร (110 ฟุต) (35.4 เมตร (116 ฟุต) เมื่อรวมปลายปีก) มีน้ำหนักบรรทุกอยู่ที่ 20.4 ตัน มีความเร็วระหว่างบินสูงสุด 0.785 มัค (450 กิโลนอต; 834กิโลเมตรต่อชั่วโมง) โดยมีเพดานบิน 12,200 เมตร (39,800 ฟุต) จะมีสองรุ่น: รุ่นมาตรฐาน (ซี919เอสทีดี) ที่มีพิสัยการบิน 4,075 กม. (2,200 ไมล์ทะเล) และรุ่นพิสัยไกล (ซี919อีอาร์) ซึ่งมีพิสัยการบิน 5,555 กม. (2,999 ไมล์ทะเล)
ซีเอฟเอ็ม อินเตอร์เนชันแนล ลีป 1-ซี
แพรตแอนด์วิทนีย์และซีเอฟเอ็มอินเตอร์เนชันแนลได้เสนอเครื่องยนต์สำหรับเครื่องบินในปี 2009, พีดับเบิลยู1000จี และ ลีป-1ซี ตามลำดับ โดยโคแม็กได้เลือกใช้เครื่องยนต์ลีป-1ซี
ในเดือนกุมภาพันธ์ ค.ศ. 2020 สำนักข่าวรอยเตอร์รายงานว่ารัฐบาลสหรัฐฯ กำลังพิจารณาปิดกั้นไม่ให้เจเนอรัลอิเล็กทริกขายเครื่องยนต์ LEAP-1C ให้กับ Comac โดยอ้างถึงความกังวลเกี่ยวกับวิศวกรรมย้อนกลับ การแข่งขันของโบอิ้ง และการใช้เทคโนโลยีทางทหาร[80] ประธานาธิบดีโดนัลด์ ทรัมป์ ทวีตข้อความฝ่ายค้าน โดยกล่าวว่า ความมั่นคงของชาติไม่ควรนำมาเป็นเหตุผลในการจำกัดการค้า ในที่สุด สหรัฐฯ ได้ให้ใบอนุญาตแก่ GE ในการขายเครื่องยนต์ในเดือนเมษายน 2020
เอซีเออี ซีเจ-1000เอ
บริษัทเอวีไอซี คอมเมอร์ชัลแอร์คราฟท์เอจิน ได้รับมอบหมายให้พัฒนาเครื่องยนต์สำหรับเครื่องบินในปี 2009 และจึงได้พัฒนาเครื่องยนต์เอซีเออี ซีเจ-1000เอ โดยได้เปิดตัวที่งานจูไห่แอร์โชว์ ปี 2012
การประกอบเครื่องยนต์ซีเจ-1000เอเอกซ์ เครื่องแรกเสร็จสิ้นภายใน 18 เดือนในเดือนธันวาคม ค.ศ. 2017 โดยมีแผนการเข้าประจำการในปี 2021 เครื่องยนต์เดินเครื่องครั้งแรกในเดือนพฤษภาคม ค.ศ. 2018 ที่ความเร็วแกน 6,600 รอบต่อนาที
ในเดือนมีนาคม ค.ศ. 2023 มีรายงานว่าโครงการทดสอบการบินสำหรับเครื่องยนต์ซีเจ-1000เอ ได้เริ่มขึ้นในเครื่องบินทดสอบซีอาน วาย-20
ผู้ให้บริการ
ณ เดือนพฤษภาคม ค.ศ. 2023 ไชนาอีสเทิร์นแอร์ไลน์เป็นสายการบินเดียวที่ให้บริการโคแม็ก ซี919 โดยมีอยู่ในประจำการหนึ่งลำ
เกมสปอต
เกมสปอต (GameSpot) เป็นเว็บไซต์ที่รวมเกมส์แบบต่างๆ ทั้งรูปภาพ วันเดือนปีที่ผลิตทั้ง PC XBOX 360 WII PS3 PS2 PSP และ DS เว็บนี้สร้างโดย Pete Deemer Vince Broady Jon Epstein
โลหะมีสกุล
โลหะมีสกุล หรือ โลหะมีตระกูล (noble metals) เป็นกลุ่มโลหะหรือกลุ่มธาตุโลหะ ธาตุเดี่ยวหรือผสม ในธรรมชาติจะไม่ทำปฏิกิริยาหรือทำปฏิกิริยากับสภาพแวดล้อมที่มีความชื้นได้ยาก ทนทานต่อการกัดกร่อน ส่วนใหญ่เป็นโลหะมีค่า เช่น ทองคำ แพลทินัม โรเดียม อย่างไรก็ตามมีโลหะบางชนิดมีคุณสมบัติทนต่อการกัดกร่อนแต่ไม่นับเป็นโลหะมีสกุล เช่น ไททาเนียม ไนโอเบียม แทนทาลัม
ดูเพิ่ม
คุณสมบัติที่คล้ายกัน โลหะมีค่า
การเลือกตั้งสมาชิกสมัชชาแห่งชาติของฝรั่งเศส ค.ศ. 2022
'''การเลือกตั้งสมาชิกสมัชชาแห่งชาติของฝรั่งเศส ค.ศ. 2022''' จัดขึ้นรอบแรกในวันอาทิตย์ที่ 12 มิถุนายน ค.ศ. 2022 และรอบที่ 2 ในวันอาทิตย์ที่ 19 มิถุนายน ค.ศ. 2022 เพื่อเลือกตั้งทั้ง 577 ที่นั่งของสมัชชาแห่งชาติของฝรั่งเศส การเลือกตั้งนี้เกิดขึ้นหลังจากแอมานุแอล มาครง ได้ชนะการเลือกตั้งประธานาธิบดีในเดือนเมษายนของปีเดียวกัน
เป็นครั้งแรกที่สุด ตั้งแต่ ค.ศ. 1997 ที่ประธานาธิบดีฝรั่งเศสที่ชนะการเลือกตั้งประธานาธิบดีก่อนหน้านี้ ไม่มีเสียงข้างมากในสมัชชาแห่งชาติ ซึ้งเป็นเพราะจากไม่มีกลุ่มพันธมิตรใดที่ได้รับเสียงข้างมาก
กลุ่มพันธมิตรของประธานาธิบดีมาครง ที่ชื่อว่า "อ็องซองบล์ !" และนำโดยรีชาร์ แฟร็อง ประธานสมัชชาแห่งชาติ ได้ชนะ 245 ที่นั่ง ลดลงจาก 345 ที่นั่งที่ได้ในการเลือกตั้งของปี 2017 และกลุ่มพันธมิตรฝ่ายค้าน ฝ้ายซ้าย สหภาพประชาชนเชิงนิเวศน์และสังคมใหม่ หรือเรียกเป็นย่อในภาษาฝรั่งเศสว่า "นูเพส" (NUPES) และนำโดยฌ็อง-ลุค เมลองชง ได้ชนะ 151 ที่นั่ง ซึ่งชนะที่นั่งมากกว่าในเลือกตั้งล่าสุด เช่นกัน โดยเฉพาะพรรคลาฟร็องแซ็งซูมิส ที่ชนะ 75 ที่นั่ง มากกว่า 17 ที่นั่งที่ชนะในปี 2017
มณฑล (แก้ความกำกวม)
มณฑล อาจหมายถึง
วิลเลียม บัคแลนด์
วิลเลียม บัคแลนด์ (William Buckland) (12 มีนาคม ค.ศ. 1784 - (14 สิงหาคม ค.ศ. 1856) วิลเลียม บัคแลนด์เป็นนักธรณีวิทยา และ นักบรรพชีวินวิทยาชาวอังกฤษ ผู้เกิดเมื่อวันที่ 12 มีนาคม ค.ศ. 1784 แอ็กซมินสเตอร์ในมณฑลเดวอนในอังกฤษ บัคแลนด์เป็นผู้เขียนหนังสือเกี่ยวกับซากดึกดำบรรพ์ของไดโนเสาร์อย่างละเอียดเป็นเล่มแรก และเป็นผู้สนับสนุนลัทธิปฐมกำเนิดของโลกเก่า (Old Earth creationism) ผู้ต่อมากลายมาเป็นผู้ที่มีความเชื่อในทฤษฎีธารน้ำแข็งของหลุยส์ อกาสซิส (Louis Agassiz) นักบรรพชีวินวิทยา นักธรณีวิทยา และนักธารน้ำแข็งวิทยาชาวสวิส
ดูเพิ่ม
1784 1856
วริฏฐิสา ลิ้มธรรมมหิศร
วริฏฐิสา ลิ้มธรรมมหิศร (ชื่อเดิม: ปริยฉัตร ลิ้มธรรมมหิศร ชื่อเล่น ฉัตร; เกิด 11 เมษายน พ.ศ. 2534) ชื่อเล่น ฐิสา เป็นนักแสดงและนางแบบชาวไทยเชื้อสายจีน เป็นนักแสดงในสังกัดของศุภชัย ศรีวิจิตร มีผลงานละครทางช่อง 7 เอชดี ในสมัยที่เรียนชั้นมัธยมศึกษา ได้มีโอกาสถ่ายโฆษณาหลายชิ้นและถ่ายมิวสิกวิดีโอ
ประวัติ
วริฏฐิสา (ชื่อเดิม ปริยฉัตร) เกิดเมื่อวันที่ 11 เมษายน พ.ศ. 2534 ที่ โรงพยาบาลเชียงรายประชานุเคราะห์ เป็นลูกสาวของคุณประพาส ลิ้มธรรมมหิศร อาชีพ รับราชการ และคุณเพ็ญศรี ลิ้มธรรมมหิศร อาชีพ แม่บ้าน มีน้องชาย 1 คนคือ คณฉัตร ลิ้มธรรมมหิศร (บอล)
วริฏฐิสา จบการศึกษาจาก โรงเรียนสาธิตมหาวิทยาลัยราชภัฏสวนสุนันทา และระดับปริญญาตรีจาก คณะบริหารธุรกิจ มหาวิทยาลัยเกษตรศาสตร์ สาขาบัญชี
โรงพยาบาลเชียงรายประชานุเคราะห์
โรงพยาบาลเชียงรายประชานุเคราะห์ ตั้งอยู่ในเขตเทศบาลนครเชียงราย ตำบลรอบเวียง อำเภอเมืองเชียงราย จังหวัดเชียงราย ก่อตั้งขึ้นเมื่อปี พ.ศ. 2475 เป็นโรงพยาบาลศูนย์ประจำจังหวัดเชียงราย มีจำนวนเตียงทั้งหมด 773 เตียง สังกัดสำนักงานปลัดกระทรวงสาธารณสุข และปัจจุบันทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับคณะแพทยศาสตร์ มหาวิทยาลัยเชียงใหม่
ประวัติ
โรงพยาบาลเชียงรายประชานุเคราะห์ เป็นโรงพยาบาลศูนย์ประจำจังหวัดเชียงราย ตั้งอยู่บนถนนสถานพยาบาล (ถนนนี้ตั้งชื่อตามโรงพยาบาลเชียงรายประชานุเคราะห์) เป็นโรงพยาบาลศูนย์ ขนาด 758 เตียง สังกัดสำนักงานปลัดกระทรวงสาธารณสุข มีพื้นที่ทั้งหมดรวมกว่า 52 ไร่ ประชาชนในท้องที่มักเรียกว่า "โฮงยาไทย" หมายถึง "โรงพยาบาลของไทย" (สาเหตุที่เรียก "โฮงยาไทย" เพราะจังหวัดเชียงรายมีโรงพยาบาลอีกแห่งหนึ่ง คือ โรงพยาบาลโอเวอร์บรุ๊ค ที่มักเรียกกันว่า "โฮงยาฝรั่ง") และมีคำว่าประชานุเคราะห์ต่อท้ายเนื่องจากได้รับการสนับสนุนในการจัดสร้างจากประชาชนซึ่งในปี พ.ศ. 2475 คณะราษฎรได้ทำการเปลี่ยนแปลงการปกครองและมีนโยบายสร้างโรงพยาบาลในหัวเมือง โดยประกาศใช้ พรบ.สาธารณสุข ในปี พ.ศ. 2477 เพื่อแสดงเกียรติภูมิของชาติให้ปรากฏแก่ประเทศเพื่อบ้านที่เป็นอาณานิคมของประเทศตะวันตกตามนโยบาย "อวดธง" ในปี พ.ศ. 2479 พระพนมนครารักษ์ (ฮกไก่ พิศาลบุตร) ผู้ว่าราชการจังหวัดเชียงราย มีดำริที่จะสร้างโรงพยาบาลประจำจังหวัดเชียงราย ซึ่งประชาชนในจังหวัดเชียงราย นำโดยคหบดีกลุ่มหนึ่งได้บริจาคที่ดิน จำนวน 19 ไร่ และดำเนินการขออนุมัติจากกระทรวงสาธารณสุขดำเนินการก่อสร้างโดยได้รับเงินสนับสนุนจากประชาชนในจังหวัดเชียงราย
โรงพยาบาลเชียงรายประชานุเคราะห์ ประกอบพิธีเปิดในวันที่ 11 กุมภาพันธ์ พ.ศ. 2480 โดยมีแพทย์คนแรกและผู้อำนวยการคนแรกคือ นายแพทย์เสม พริ้งพวงแก้ว ในช่วงแรกโรงพยาบาลได้รับการอนุมัติให้เป็นโรงพยาบาลทั่วไป ขนาด 50 เตียง และได้เพิ่มจำนวนเตียงตามลำดับ  ปี พ.ศ. 2531 ได้รับการอนุมัติเป็นโรงพยาบาลศูนย์ ขนาด 600 เตียง และในปี พ.ศ. 2562 มีจำนวนเตียงทั้งหมด 758 เตียง มีแพทย์ จำนวน 228 คนมีพยาบาล จำนวน 986 คน  รวมบุคลากรทั้งหมด 1,730 คน
ศูนย์แพทยศาสตรศึกษาชั้นคลินิก
ศูนย์แพทยศาสตรศึกษาชั้นคลินิก โรงพยาบาลเชียงรายประชานุเคราะห์ ภายใต้โครงการผลิตแพทย์เพื่อชาวชนบท โดยในปีการศึกษา 2550 ได้ร่วมมือกับคณะแพทยศาสตร์ มหาวิทยาลัยนเรศวรในการจัดตั้งศูนย์แพทยศาสตรศึกษาชั้นคลินิก ซึ่งในปัจจุบันได้ผลิตแพทย์ร่วมกับคณะแพทยศาสตร์ มหาวิทยาลัยเชียงใหม่ ภายใต้โครงการผลิตแพทย์เพิ่มเพื่อชาวชนบท (the Collaborative Project to Increase Production of Rural Doctor : CPIRD) เพื่อแก้ปัญหาการขาดแคลนแพทย์และการกระจายแพทย์ที่ไม่เหมาะสมในชนบท โดยมียุทธศาสตร์เริ่มต้นคือ รับจากชนบท เรียนที่ชนบท และกลับสู่ชนบท และได้ลงนามความร่วมมืออย่างเป็นทางการกับคณะแพทยศาสตร์ มหาวิทยาลัยเชียงใหม่ โดยการจัดการเรียน การสอนนักศึกษาชั้นปีที่ 1 จะเรียนกระบวนวิชาในหมวดวิชาศึกษาทั่วไปตามข้อบังคับเพื่อการศึกษา ขั้นปริญญาตรีของมหาวิทยาลัยเชียงใหม่ ชั้นปีที่ 2-3 เรียนร่วมกับชั้นปรีคลินิกของคณะแพทยศาสตร์ มหาวิทยาลัยเชียงใหม่ ส่วนในชั้นคลินิกปีที่ 4-6 เรียนที่ศูนย์แพทยศาสตรศึกษาชั้นคลินิก โรงพยาบาลเชียงรายประชานุเคราะห์
หลักสูตรการศึกษา
ปัจจุบัน ศูนย์แพทยศาสตรศึกษาชั้นคลินิก โรงพยาบาลเชียงรายประชานุเคราะห์ จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของคณะแพทยศาสตร์ มหาวิทยาลัยเชียงใหม่ ใน 1 หลักสูตร คือ
ระยะเวลาในการศึกษา
ใช้ระยะเวลาในการศึกษาตลอดหลักสูตรรวม 6 ปี ดังนี้
เอมีล โอกุสต์ กอลงแบ
เอมีล เยแนสต์ โอกุสต์ กอลงแบ (Émile Genest August Colombet) หรือที่นิยมสะกดว่า เอมิล ออกัสต์ กอลมเบต์ เป็นบาทหลวงโรมันคาทอลิกชาวฝรั่งเศส อดีตเจ้าอาวาสอาสนวิหารอัสสัมชัญ ผู้บูรณะสร้างโบสถ์หลังปัจจุบัน และผู้ก่อตั้งโรงเรียนอัสสัมชัญ
ชีวิตช่วงต้น
บาทหลวงกอลงแบ เกิดวันที่ 26 พฤษภาคม 1849 ที่เมืองกัป จังหวัดโอตซาลป์ ประเทศฝรั่งเศส มีพี่น้องทั้งหมด 10 คน พื้นเพของตระกูลกอลงแบเป็นพวกที่ศรัทธาในพระเจ้าอยู่แล้ว หนึ่งในพี่น้องของเอมิล กอลอมเบต์ ก็เป็นบิชอบอยู่ที่อาสนวิหารอัสสัมชัญในเมืองกัปด้วย ชีวิตในวัยเด็กของท่านมักเจ็บป่วยอยู่เสมอ เมื่ออายุได้ 3 ปี มารดาของท่านจึงพาท่านไปรักษากับบาทหลวงเวียอันเนย์ เจ้าอาวาสแห่งอาร์ส ที่เมืองมาร์กเซย์ ท่านจึงได้รับศีลจนแข็งแรงดี เมื่อกลับจากมาร์กเซย์ท่านได้เข้าเป้นนักขับร้องในอาสนวิหาร ทำให้ท่านมีรสนิยมในทางดนตรีนับตั้งแต่เด็ก หลังจากที่ได้เรียนหนังสือจบจากบ้านเณรเล็กแล้ว ท่านก็เข้าบ้านเณรคณะมิสซังต่างประเทศในวันที่ 21 กรกฎาคม ค.ศ. 1867 แต่ในปี ค.ศ. 1870 มีสงครามเกิดขึ้น บ้านเณรจึงถูกปิด และการที่ท่านได้รับการยกเว้นไม่ต้องเข้าเกณฑ์ไปทำสงคราม ก็เพราะท่านได้ศีลรองอนุสงฆ์แล้ว
เดินทางสู่สยาม
วันที่ 23 ธันวาคม ค.ศ.1871 ท่านได้รับศีลบวชเป็นบาทหลวงคณะมิสซังต่างประเทศแห่งกรุงปารีส (MEP) จากนั้น ได้ออกเดินทางมามิสซังสยาม เมื่อ 31 มกราคม ค.ศ. 1871 เดินทางถึงกรุงเทพฯ ในวันที่ 5 เมษายน 1872 ขณะนั้นท่านมีอายุเพียง 23 ปี เริ่มต้นภารกิจในไทยด้วยการเป็นอาจารย์ที่บ้านเณรบางนกแขวก (เป็นเวลา 2 ปี ) จากนั้นในปี ค.ศ. 1875 ตั้งแต่เดือนมกราคม ถึงเดือนพฤศจิกายน ทางมิสซังฯได้ให้ท่านมาเป็นผู้ช่วยอธิการโบสถ์กาลหว่าร์
เมื่อถึงเดือนพฤศจิกายน ค.ศ. 1875 คุณพ่อกอลงแบเข้ารับตำแหน่งเป็นเป็นเจ้าอาวาสโบสถ์อัสสัมชัญ คุณพ่อกอลงแบจะสร้างโรงเรียนหนึ่งขึ้น เพื่อให้พวกเด็กกำพร้าทุกคน พวกลูกๆ ของชาวยุโรป ซึ่งอยู่ในที่อันตรายอย่างใหญ่หลวงทั้งทางด้านวิญญาณและร่างกาย ได้รับประโยชน์จากโรงเรียนดังกล่าวนี้ด้วย ไม่ว่าจะอย่างไรก็ตาม อาคารเดิมต่างๆ ของบ้านเณร ซึ่งพวกนักเรียนเพิ่งถูกส่งไปอยู่ที่บางช้างไม่มีใครใช้ คุณพ่อกอลงแบจึงขอพระสังฆราชเวย์ และใช้เป็นโรงเรียนประจำโบสถ์ในปี ค.ศ. 1877
ก่อตั้งโรงเรียนอัสสัมชัญ
เมื่อปี ค.ศ. 1885 คุณพ่อกอลงแบเปลี่ยนฐานะของโรงเรียนจากโรงเรียนประจำโบสถ์มาเป็น “อัสสัมชัญคอลเลจ” และเปิดรับเด็กนักเรียนทุกคนโดยไม่จำกัดเชื้อชาติและศาสนา 6 มกราคม 1887 ได้เสนอโครงการขยายการศึกษา และการก่อสร้างอาคารเรียนหลังใหม่ ต่อสมเด็จพระเจ้าบรมวงศ์เธอ พระองค์เจ้าเทวัญอุไทยวงศ์ กรมพระยาเทวะวงศ์วโรปการ ในโอกาสนี้พระบาทสมเด็จพระจุลจอมเกล้าเจ้าอยู่หัวและสมเด็จพระนางเจ้าสว่างวัฒนา พระบรมราชเทวี ได้ทรงบริจาคพระราชทรัพย์ส่วนพระองค์ 50 ชั่ง และ 25 ชั่ง รวมเป็นเงิน 6,000 บาท เป็นรากฐานในการก่อสร้างด้วย รวมทั้งบรรดาพระราชวงศ์ และข้าราชการ ชั้นสูง ก็ได้ร่วมกันบริจาคโดยเสด็จพระราชกุศลด้วย เมื่อ 15 สิงหาคม 1887 สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร เสด็จมาทรงวางศิลาฤกษ์อาคารเรียน
ในปี ค.ศ. 1900 คุณพ่อกอลงแบซึ่งมีอาการเจ็บป่วยจากอากาศในเมืองไทย ได้ลาพระสังฆราชกลับไปประเทศฝรั่งเศสเพื่อรักษาตัว แต่ในการเดียวกันนี้ ท่านสังฆราชได้มอบหมายให้คุณพ่อกอลงแบหาคณะภราดาฯเพื่อมาบรรเทาภาระของโรงเรียนด้วย คุณพ่อกอลงแบได้รับคำแนะนำจากภราดาอาร์คีลิน ให้ขึ้นรถไฟไปเข้าพบท่านอธิการใหญ่แห่งคณะภราดาเซนต์คาเบรียล ณ เมืองแซ็ง-โลร็อง-ซูร์-แซ็ฟวร์ จังหวัดว็องเด และเจรจาต่อรองตามเงื่อนไขของทางมิสซังฯ เมื่อท่านอธิการใหญ่ตอบตกลง จึงได้ส่งคณะภราดาฯ ชุดแรก 5 คน เข้ามาในไทย เมื่อปี ค.ศ. 1901 ส่วนคุณพ่อกอลงแบยังคงพำนักรักษาตัวที่ฝรั่งเศสต่อไปอีกปี และะเดินทางกลับไทยในปี ค.ศ. 1902
คุณพ่อกอลงแบยังเป็นคนประสานงานสำคัญในการชักชวนให้คณะภคินีเซนต์ ปอล เดอ ชาร์ต เข้ามาเปิดโรงเรียนสำหรับเด็กหญิงในปี ค.ศ. 1904 ในปัจจุบันคือ โรงเรียนอัสสัมชัญคอนแวนต์ 1904 เป็นผู้ริเริ่มจัดตั้ง “สโมสรนักเรียนเก่าอัสสัมชัญ (สมาคมอัสสัมชัญ) ”
ในปี ค.ศ. 1906 คุณพ่อกอลงแบเริ่มประกาศเรี่ยไรเงินจากชาวบ้านสำหรับการก่อสร้างโบสถ์อัสสัมชัญหลังใหม่ คุณพ่อกอลงแบถือเป็นโต้โผใหญ่ในโครงการใหญ่ยักษ์เช่นนี้ ท่านใช้เวลาไปกับการสร้างโบสถ์หลังใหม่ทั้งสิ้น 13 ปี ในปี 1907 ได้รับแต่งตั้งให้เป็นอุปมุขนายกมิสซังฯ และปี 1909 รักษาการในตำแหน่งประมุขมิสซังฯ ชั่วคราว ภายหลังมรณกรรมของพระคุณเจ้าฌอง หลุยส์ เวย์ และโบสถ์หลังใหม่สร้างเสร็จในปี ค.ศ. 1919 ในปี 20 ธันวาคม 1922 ท่านได้รับเครื่องอิสริยาภรณ์เลฌียงดอเนอร์ (La Legion d'Honneur) จากรัฐบาลฝรั่งเศส ในฐานะที่คุณพ่อได้ประกอบคุณงามความดี ทำชื่อเสียงให้ แก่ประเทศ นอกจากนี้คุณพ่อยังเคยได้รับเครื่องราชอิสริยาภรณ์เบญจมาภรณ์ช้างเผือก จากพระบาทสมเด็จพระมงกุฏเกล้าเจ้าอยู่หัว ในฐานะที่ทำคุณประโยชน์ ให้แก่ประเทศสยาม
วาระสุดท้าย
ตั้งแต่ปี ค.ศ. 1926 คุณพ่อกอลงแบซึ่งพักผ่อนเพราะอาพาธ ได้เลือกไปพักที่โรงพยาบาลของมิสซัง ในปี ค.ศ.1933 สองสามวันก่อนฉลองแม่พระเสด็จขึ้นสวรรค์ คุณพ่อได้แสดงความปรารถนาที่จะไปร่วมพิธีแห่ ซึ่งทำกันทุกปีรอบอาสนวิหารที่รักของท่านในโอกาสฉลองนี้ แต่ก็ต้องล้มเลิก เพราะไข้ขึ้นสูง ตั้งแต่นั้นมา กำลังของท่าน ก็มีแต่ลดถอยลง และวันที่ 23 สิงหาคม ค.ศ. 1933ก็ค่อยๆ สิ้นใจ โดยมีคุณพ่อแฟร์เลย์ และภคินีต่าง ๆ ของโรงพยาบาลคอยเฝ้าดูอยู่ วันก่อนคุณพ่อรับศีลมหาสนิท และพระสังฆราชแปร์รอสมาเยี่ยมท่าน และท่านยังได้ร่วมสวดเร้าวิงวอน ตามที่พระสังฆราชเสนอให้ท่านสวด
พิธีปลงศพจัดขึ้นวันที่ 26 สิงหาคม ค.ศ. 1933 เป็นพิธีที่ระทึกใจที่สุด : มีคนอย่างน้อย 2,000 คน รีบเร่งกันมาในอาสนวิหาร พระสังฆราชแปร์รอสขับมิสซา เรกวีแอม และสวดส่งศพ แล้วศพก็ถูกแห่ไปรอบอาสนวิหาร และสนามโรงเรียนอัสสัมชัญ : เป็นการแห่ที่ใหญ่โตมโหฬาร
อ้างอิง
18491933
รอย มาตา
รอย มาตา เป็นหัวหน้าชนเผ่าชาวเมลานีเซียในวานูอาตูที่มีอำนาจมากในช่วงคริสต์ศตวรรษที่ 13 หลุมฝังศพที่มีความสลับซับซ้อนของเขา ซึ่งมีร่างของข้าราชบริพารของเขา 25 คนอยู่ด้วยนั้นได้รับการค้นพบโดยโฌเซ การ็องเฌ (José Garranger) นักโบราณคดีชาวฝรั่งเศส ใน ค.ศ. 1967
การ็องเฌสามารถระบุตำแหน่งของสุสานได้ซึ่งตั้งอยู่บนเกาะเอเรโตกาจากการวิเคราะห์ตำนานท้องถิ่น ตำนานนี้ได้กล่าวถึงเมื่อรอย มาตา สามารถพิชิตดินแดนได้ สิ่งแรกที่เขาจะทำคือการรวมเผ่า รัชสมัยของเขาเป็นสมัยที่มีความสงบสุข แต่เป็นที่น่าเสียดาย รอย มาตา ถูกวางยาพิษโดยน้องชายของเขา ร่างของเขาไม่ได้ถูกส่งไปฝังยังบ้านเกิดของเขา เพราะชาวบ้านกลัววิญญาณของเขา จนถึงปัจจุบันชื่อรอย มาตา เป็นชื่อที่ไม่มีการใช้
ใน ค.ศ. 2008 แหล่ง 3 แหล่งที่มีส่วนเกี่ยวข้องกับรอย มาตา บนเกาะเอฟาเต เลเลปา และเอเรโตกาได้รับการขึ้นทะเบียนเป็นแหล่งมรดกโลก
อาภากร อยู่คงแก้ว
พลเรือโท อาภากร อยู่คงแก้ว หรือ บิ๊กน้อย ดำรงตำแหน่งผู้บัญชาการทัพเรือภาคที่ 3 อดีตรองผู้บัญชาการทัพเรือภาคที่ 3 อดีตผู้บัญชาการหน่วยบัญชาการสงครามพิเศษทางเรือ กองเรือยุทธการ (ผบ.นสร.)  เขาเป็นที่รู้จักในฐานะผู้นำหน่วยปฏิบัติการพิเศษออกปราบโจรสลัดโซมาเลีย, ให้การช่วยเหลือในมหาอุทกภัย พ.ศ. 2554 ตลอดจนปฏิบัติการค้นหาและกู้ภัยถ้ำหลวง
ประวัติ
พลเรือตรี อาภากร อยู่คงแก้ว เกิดที่อำเภอชะอวด จังหวัดนครศรีธรรมราช สำเร็จการศึกษาชั้นประถมจากโรงเรียนบ้านชะอวด มัธยมต้นจากโรงเรียนชะอวดวิทยาคาร มัธยมปลายจากโรงเรียนเบญจมราชูทิศ รุ่นที่ 83 เป็นนักเรียนเตรียมทหาร รุ่นที่ 24 นักเรียนนายเรือ รุ่นที่ 81 (พ.ศ. 2526) สำเร็จหลักสูตรนักทำลายใต้น้ำจู่โจม รุ่นที่ 17 (พ.ศ. 2533) แล้วเป็นครูฝึกหน่วยซีล รวมถึงเป็นผู้บัญชาการหน่วยสงครามพิเศษทางเรือ (ผบ.นสร.) ยุคแรก ๆ อีกทั้งเคยเป็นผู้ช่วยทูตฝ่ายทหารเรือ ประจำนครย่างกุ้ง สาธารณรัฐแห่งสหภาพเมียนมา
ในปี พ.ศ. 2553 พลเรือตรีอาภากรได้เป็นหัวหน้าชุดปฏิบัติการพิเศษร่วมกับ พล.ร.ต.ไชยยศ สุนทรนาค ในการบังคับหมู่เรือปราบปรามโจรสลัดโซมาเลีย หลังจากการปล้นสะดมในน่านน้ำอ่าวเอเดน บริเวณตะวันออกกลาง เพื่อรักษาผลประโยชน์ของมนุษยชาติและเรือสินค้าไทยที่แล่นผ่าน โดยจัดส่งกำลังพล 351 นาย ร่วมกับกองทัพเรือนานาชาติอีก 29 ประเทศ
ส่วนในปี พ.ศ. 2554 ได้เกิดเหตุการณ์อุทกภัยในประเทศไทย พลเรือตรีอาภากรพร้อมด้วยกำลังพลหน่วยซีล 27 นาย ได้ลงสู่พื้นที่จังหวัดพระนครศรีอยุธยา เพื่อช่วยเหลือชาวบ้านในจุดที่ความช่วยเหลือทั่วไปไม่สามารถเข้าถึง
พ.ศ. 2559 มีพระบรมราชโองการโปรดเกล้าฯ ให้พลเรือตรีอาภากรเป็นราชองครักษ์เวรสืบต่อไปอีกวาระ ตั้งแต่วันที่ 12 สิงหาคม พ.ศ. 2559
ในภายหลัง ได้มีพระราชโองการโปรดเกล้าฯ ให้พลเรือตรีอาภากรเป็นผู้บัญชาการหน่วยบัญชาการสงครามพิเศษทางเรือ กองเรือยุทธการ ณ วันที่ 1 ตุลาคม พ.ศ. 2560
ชีวิตส่วนตัว
อาภากร อยู่คงแก้ว เป็นบุตรคนที่ 6 ของนายนัด กับนางบุญสม อยู่คงแก้ว มีพี่น้อง 8 คน สมรสกับศศิวิมล (สกุลเดิม แก้วปาน ) อดีตทีมงานสารคดี "ส่องโลก" และ "หลายชีวิต" ของสันติธร หุตาคม ปัจจุบันเป็นผู้บริหารบริษัท ซี แอร์ แลนด์ โปรดักชั่น จำกัด ซึ่งผลิตสารคดี "สำรวจธรรมชาติ On the World" ออกอากาศทาง ททบ.5 และเคยเป็นผู้ดูแลเพจ "Thai NavySEAL" มีบุตรด้วยกัน 1 คน
พระเยซูในหมู่นักปราชญ์
ฉากชีวิตฉากนี้บรรยายใน เมื่อพระเยซูมีพระชนมายุ 12 พรรษาก็ได้ติดตามพระแม่มารีและนักบุญโจเซฟไปแสวงบุญที่เยรูซาเลมหลังจาก “ประเพณีการสมโภช” (พระคัมภีร์ฉบับพระเจ้าเจมส์ (New King James Version) ) หรือ ปัสกา วันที่จะกลับพระเยซูยังคง “อ้อยอิ่ง” อยู่ในวัด แต่พระแม่มารีและนักบุญโจเซฟคิดว่าพระองค์เดินทางกลับไปก่อนแล้ว เมื่อกลับไปถึงบ้านแล้วไม่พบพระเยซูหลังจากที่ทิ้งพระองค์ไว้ที่เยรูซาเลมสามวันพระแม่มารีและโจเซฟก็เดินทางกลับไปเยรูซาเลม ในที่สุดก็พบพระเยซูในวัดนั่งถกเถียงกับอยู่ในกลุ่มผู้อาวุโสในวัด ผู้มีความรู้สึกอัศจรรย์ในความรู้ทางพระคัมภีร์ของพระองค์โดยเฉพาะเมื่อยังมีพระชนมายุน้อย เมื่อถูกดุโดยพระแม่มารีพระเยซูก็ตรัสว่า “ทำไมท่านต้องหาตัวข้าด้วยเล่า? ท่านไม่ทราบหรือว่าข้าจะต้องทำธุระของพระบิดา?” เรื่องราวนี้มาขยายความกันมากขึ้นในวรรณกรรมสมัยต่อมาโดยเฉพาะในพระวรสารฉบับเคลือบแคลงของนักบุญทอมัส--พระวรสารนักบุญทอมัส
ตุนกู อิซกันดาร์ อับดุล จาลิล อาบู บาการ์ อิบราฮิม
ตุนกู อิสกันดาร์ อับดุล จาลิล อาบู บาการ์ อิบราฮิม (Tunku Iskandar Abdul Jalil Abu Bakar Ibrahim ibni Tunku Ismail ; ประสูติวันที่ 14 ตุลาคม ค.ศ. 2017) เป็นพระราชโอรสองค์แรกและพระราชโอรสธิดาองค์ที่สองแด่ตุนกู อิซมาอิล อิดริซ อับดุล มาจิด อาบู บาการ์ อิซกันดาร์ อิบนี ซุลตัน อีบราฮิม อิซมาอิล ตุนกู มะฮ์โกตา (มกุฎราชกุมาร) แห่งรัฐยะโฮร์  กับเจ๊ะ ปวน คาลีดา บุซตานัม พระมเหสีของพระองค์
วอลเลย์บอลชายเวิลด์คัพ 2003
วอลเลย์บอลชายเวิลด์คัพ 1999 ถูกจัดขึ้นตั้งแต่วันที่ 16 พฤศจิกายน – 29 พฤศจิกายน 2003 ในประเทศญี่ปุ่น โดยทีมที่ชนะทั้งหมด 3 ทีม จะผ่านเข้าสู่การแข่งขันกีฬาโอลิมปิกฤดูร้อน 2004
ผู้สำเร็จราชการกรีเนดา
ผู้สำเร็จราชการกรีเนดา (Governor-General of Grenada) เป็นผู้แทนอุปราชของพระมหากษัตริย์กรีเนดา ซึ่งปัจจุบันคือ สมเด็จพระเจ้าชาลส์ที่ 3 ในกรีเนดาผู้สำเร็จราชการจะได้รับการแต่งตั้งจากพระมหากษัตริย์ตามคำแนะนำของนายกรัฐมนตรีกรีเนดา ทำหน้าที่เป็นข้าหลวงใหญ่รวมถึงการแต่งตั้งรัฐมนตรี ผู้พิพากษา และเอกอัครราชทูต พระราชทานพระบรมราชานุญาตให้ออกกฎหมายผ่านรัฐสภากรีเนดา และออกหนังสือเลือกตั้ง
โดยทั่วไป ผู้สำเร็จราชการจะปฏิบัติตามแบบแผนของระบบเวสต์มินสเตอร์และรัฐบาลที่รับผิดชอบ รักษาความเป็นกลางทางการเมือง และต้องปฏิบัติตามคำแนะนำของนายกรัฐมนตรีเท่านั้น ผู้สำเร็จราชการยังมีบทบาทด้านพิธีการ เช่น จัดงานที่ทำเนียบรัฐบาลในกรุงเซนต์จอร์จ และให้เกียรติแก่บุคคลและกลุ่มที่อุทิศตนเพื่อกรีเนดาและประเทศชาติของตน เมื่อเดินทางไปต่างประเทศ ผู้สำเร็จราชการจะถูกมองว่าเป็นตัวแทนของชาวกรีเนดาและพระมหากษัตริย์กรีเนดา
ตำแหน่งผู้สำเร็จราชการก่อตั้งขึ้นเมื่อวันที่ 7 กุมภาพันธ์ ค.ศ. 1974 เมื่อกรีเนดาได้รับเอกราชจากสหราชอาณาจักรในฐานะรัฐอธิปไตยและระบอบกษัตริย์ที่เป็นอิสระตามรัฐธรรมนูญ ตั้งแต่นั้นมา มีบุคคล 6 คนดำรงตำแหน่งผู้สำเร็จราชการ
ราชวงศ์วิทเทิลส์บัค
ราชวงศ์วิทเทิลส์บัค (House of Wittelsbach) เป็นราชตระกูลเยอรมันของยุโรปจากบาวาเรีย
ตำแหน่งการปกครองสำคัญของราชวงศ์วิทเทิลส์บัคคือ:
การเจริญเกินของต่อมลูกหมาก
การเจริญเกินของต่อมลูกหมาก หรือ โรคต่อมลูกหมากโต (Benign prostatic hyperplasia - BPH, benigh prostatic hypertrophy (ชื่อความหมายผิด), benign enlargement of the prostate - BEP, adeofibromyomatous hyperplasia) เป็นการเพิ่มขนาดของต่อมลูกหมากซึ่งพบในชายวัยกลางคนและสูงอายุ ถือเป็นการเจริญเกิน (hyperplasia) มากกว่าการโตเกิน (hypertrophy) แต่คำเหล่านี้บางครั้งถูกใช้สับสนทั่วไปแม้ในหมู่แพทย์ระบบปัสสาวะก็ตาม มีลักษณะเฉพาะคือมีการเจริญเกินของเซลล์สโตรมัลและเซลล์เนื้อเยื่อบุผิวของต่อมลูกหมาก ทำให้มีการเพิ่มขนาดเป็นปุ่มย่อยของต่อมลูกหมากบริเวณข้างท่อปัสสาวะ หากมีขนาดโตถึงระดับหนึ่ง ปุ่มย่อยเหล่านี้จะกดท่อปัสสาวะทำให้มีการอุดตันบางส่วนหรือทั้งหมดของท่อปัสสาวะ ทำให้รบกวนการไหลของปัสสาวะ นำไปสู่อาการปัสสาวะบ่อย ปัสสาวะขัด เจ็บปวดเมื่อปัสสาวะ ปัสสาวะค้าง เพิ่มความเสี่ยงต่อการติดเชื้อในทางเดินปัสสาวะและมีปัสสาวะคั่งค้าง แม้ระดับของ prostate specific antigen (แอนติเจนเฉพาะต่อต่อมลูกหมาก) อาจพบสูงได้ในผู้ป่วยเหล่านี้จากขนาดที่ใหญ่ขึ้นและการอักเสบจากการติดเชื้อ การเจริญเกินของต่อมลูกหมากไม่ถือเป็นรอยโรคก่อนเป็นมะเร็ง
คณะมนตรีแอตแลนติกเหนือ
คณะมนตรีแอตแลนติกเหนือ (North Atlantic Council) คือองค์คณะผู้มีอำนาจตัดสินใจเชิงนโยบายขององค์การสนธิสัญญาแอตแลนติกเหนือ (เนโท) ประกอบด้วยผู้แทนถาวรจากบรรดาประเทศสมาชิกเนโท คณะมนตรีแอตแลนติกเหนือถูกจัดตั้งขึ้นตามข้อที่ 9 แห่งสนธิสัญญาแอตแลนติกเหนือ และเป็นเพียงองค์คณะเดียวในเนโทที่ได้รับอำนาจอย่างชัดเจนจากสนธิสัญญาดังกล่าว
คณะมนตรีแอตแลนติกเหนือได้รับอำนาจจากสนธิสัญญาให้แต่งตั้งองค์คณะย่อยสำหรับการปฏิบัติหน้าที่เชิงนโยบายที่หลากหลาย โดยจะจัดการประชุมกันในสำนักงานใหญ่เนโท ประเทศเบลเยียม
สถานีบอนด์สตรีท
สถานีบอนด์สตรีท (Bond Street tube station) เป็นสถานีหนึ่งของรถไฟใต้ดินลอนดอน ทางเข้าสถานีอยู่ภายในศูนย์การค้า เวสต์วัน (West One) ซึ่งตั้งอยู่บนมุมของของถนนออกซฟอร์ด และ ถนนดาวีส์
สถานีนี้ตั้งอยู่บนสายเซ็นทรัลระหว่างสถานีมาร์เบิลอาร์ชและสถานีออกซฟอร์ดเซอร์คัส และบนสายจูบิลี ระหว่างสถานีเบเคอร์สตรีทและสถานีกรีนพาร์ก สถานีบอนด์สตรีทอยู่ในเขต 1
กูเกิล+
กูเกิล+ (Google+; ออกเสียงและบางครั้งเขียนเป็น กูเกิลพลัส; บางครั้งเรียกเป็น จี+ (G+; จีพลัส)) เป็นเครือข่ายสังคมที่ครอบครองและดำเนินการโดยกูเกิล บริการนี้เริ่มดำเนินการในวันที่ 28 มิถุนายน ค.ศ. 2011 เพื่อแข่งกับสื่อสังคมอื่น ๆ เชื่อมกับผลิตภัณฑ์อื่น ๆ ของกูเกิล เช่น กูเกิล ไดรฟ์ บล็อกเกอร์ และยูทูบ
กีฬาเรือใบในโอลิมปิกฤดูร้อน 1956
การแข่งขันเรือใบในโอลิมปิกฤดูร้อน 1956 เป็นการแข่งขันกีฬาเรือใบในกีฬาโอลิมปิกฤดูร้อนครั้งที่ 16 ที่เมลเบิร์น ประเทศออสเตรเลีย ระหว่างวันที่ 26 พฤศจิกายน - 5 ธันวาคม พ.ศ. 2499 จัดขึ้นที่สนาม Port Phillip Bay ซึ่งการแข่งขันกีฬาเรือใบครั้งนี้มีการแข่งขันทั้งหมด 5 รายการ คือ ประเภททีมชาย 5 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 154 คน จาก 28 ประเทศ
กูเกิล+
เนื่องจากผู้ใช้เข้ามามีส่วนร่วมต่ำ และมีการเปิดเผยข้อบกพร่องในการออกแบบซอฟต์แวร์ที่อาจอนุญาตให้นักพัฒนาภายนอกเข้าถึงข้อมูลส่วนบุคคลของผู้ใช้ได้ ทำให้ผู้พัฒนากูเกิล+ หยุดพัฒนาในวันที่ 7 มีนาคม ค.ศ. 2019 และปิดบริการกูเกิล+ ลงทั้งด้านธุรกิจและส่วนตัวในวันที่ 2 เมษายน ค.ศ. 2019 ผู้ใช้ทั้งหมดในบริการนี้ก็ถูกย้ายเข้าไปใน"กูเกิลเคอร์เรนต์ส"
วัดโวหารคุณ
วัดโวหารคุณ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่ลาน้อย อำเภอแม่ลาน้อย จังหวัดแม่ฮ่องสอน ที่ดินตั้งวัดเนื้อที่ 5 ไร่ 16 ตารางวา
วัดโวหารคุณ เดิมชื่อ วัดใต้ ตั้งวัดเมื่อ พ.ศ. 2467 โดยมีพระภิกษุรูปหนึ่งชื่อ ลาวู ได้สร้างเสนาสนะ คือ กุฏิหลังหนึ่ง ต่อมาประชาชนเลื่อมใส ได้สร้างเสนาสนะเพิ่มเติมขึ้น ชาวบ้านเรียก "วัดใต้"
วัดมีพระธาตุองค์ใหญ่และองค์เล็ก องค์ใหญ่ลักษณะเจดีย์เป็นรูปทรงล้านนา ก่ออิฐถือปูน สร้างโดยพระลาวู ประมาณ พ.ศ. 2478 และคณะศรัทธาชาวอำเภอแม่ลาน้อยพ่อหนานเก๋ เป็นนายช่างในการก่อสร้างและนายสะอาด ชาวอำเภอแม่ลาน้อยได้นำเงินมาตและเงินมู ส่วนพระธาตุองค์เล็ก ลักษณะเจดีย์เป็นรูปทรงล้านนา ก่ออิฐถือปูน สร้างเมื่อประมาณ พ.ศ. 2495 โดย นายน้อยยศ กำนันตำบลแม่ลาน้อย พร้อมด้วยคณะศรัทธา นางโหย่ง และลุงต๋าคำ ภายในบรรจุอัฐฐิของพระลาวู ซึ่งเป็นผู้สร้างพระธาตุองค์ใหญ่ที่ตั้งอยู่ด้านบน
ประชาธิปไตยในลัทธิมากซ์
ในทฤษฎีลัทธิมากซ์ สังคมประชาธิปไตยแบบใหม่จักบังเกิดขึ้นผ่านการกระทำที่มีการจัดระเบียบของชนชั้นกรรมกรนานาชาติซึ่งให้สิทธิเลือกตั้ง (enfranchise) แก่ประชากรทั้งปวง และปลดปล่อยมนุษย์ให้กระทำสิ่งใด ๆ โดยไม่ต้องถูกผูกมัดด้วยตลาดแรงงาน รัฐจะมีความจำเป็นน้อยมากหรือไม่มีเลย เพราะเป้าหมายของรัฐคือการบังคับให้แรงงานรู้สึกแปลกแยกเท่านั้น คาร์ล มากซ์และฟรีดริช เองเงิลส์กล่าวใน แถลงการณ์พรรคคอมมิวนิสต์ และผลงานในชั้นหลังว่า "ก้าวแรกในการปฏิวัติโดยชนชั้นกรรมกร คือการยกระดับชนกรรมาชีพให้อยู่ในฐานะชนชั้นปกครอง ในการเอาชนะศึกเพื่อประชาธิปไตย" และสิทธิเลือกตั้งถ้วนหน้าเป็น "หนึ่งในภาระแรกและสำคัญที่สุดของชนกรรมาชีพที่จับอาวุธ"   มากซ์เขียนใน บทวิพากษ์โครงการโกธา ว่า "ระหว่างสังคมทุนนิยมกับคอมมิวนิสต์ จะมีช่วงเวลาการเปลี่ยนผ่านแบบปฏิวัติจากสังคมแบบหนึ่งไปสู่อีกแบบหนึ่ง ในทำนองเดียวกันจะช่วงการเปลี่ยนผ่านทางการเมืองซึ่งรัฐจะเป็นอย่างอื่นเสียไม่ได้นอกจากเผด็จการของชนกรรมาชีพ" เขายอมรับว่ามีโอกาสการเปลี่ยนผ่านอย่างสันติได้ในบางประเทศที่มีโครงสร้างแบบสถาบันประชาธิปไตยที่เข้มแข็ง (เช่น บริเตน สหรัฐและเนเธอร์แลนด์) แต่เสนอว่าในประเทศอื่นที่กรรมกรไม่สามารถ "บรรลุเป้าหมายของเพวกเขาได้ด้วยวิธีการสันติ" "คานงัดการปฏิวัติของเราจักต้องเป็นกำลัง" โดยระบุว่าชนชั้นกรรมกรมีสิทธิกบฏถ้าพวกเขาถูกห้ามแสดงออกทางการเมือง  ใน หลักการของคอมมิวนิสต์ เองเงิลส์อธิบายว่า คอมมิวนิสต์คือการตั้งรัฐธรรมนูญที่เป็นประชาธิปไตย เพื่อให้ชนชั้นกรรมาชีพเป็นใหญ่โดยตรงหรือโดยอ้อม
นักลัทธิมากซ์เสนอให้แทนที่รัฐกระฎุมพีด้วยรูปแบบกึ่งรัฐของชนกรรมาชีพผ่านการปฏิวัติ (เผด็จการของชนกรรมาชีพ) ซึ่งสุดท้ายรัฐจะสลายไป ส่วนนักอนาธิปไตยเตือนว่ารัฐจะต้องถูกทำลายลงไปพร้อมกับทุนนิยม อย่างไรก็ดี ทั้งสองแนวคิดมีความมุ่งประสงค์ขั้นบั้นปลายในสังคมคอมมูนแบบไร้รัฐเช่นเดียวกัน
บังเอิญรัก
บังเอิญรัก Love By Chance เป็นซีรีส์ยะโอะอิที่สร้างมาจากนิยายเรื่อง My Accidental Love is You รักนี้บังเอิญคือคุณ โดย MAME12938 เป็นนิยายที่ได้รับความนิยมมากในเว็บ dek-d.com โดยเรตติ้งอยู่ที่ 97% เนื้อเรื่องกล่าวถึงเรื่องราวความรักของสองคนที่บังเอิญมาพบกัน ช่วยเหลือกัน โดยที่ทั้งสองคนไม่มีความเหมาะสมกันในแง่มุมต่างๆ แต่กับเหมาะสมกันที่สุด กำกับโดย ศิวัจน์ สวัสดิ์มณีกุล
โดยเริ่มแรกมีกำหนดออกอากาศทางช่อง 9 MCOT HD ในวันที่ 27 พฤษภาคม พ.ศ. 2561 แต่ถูกระงับการออกอากาศเพียงแค่ 1 วันก่อนออกอากาศ จนสุดท้ายได้มาออกอากาศทางช่อง GMM25 ในวันที 3 สิงหาคม พ.ศ. 2561 และ ฉายซ้ำ (Exclusive Rerun) ทาง LINE TV โดยมียอดเข้าชมทาง LINE TV กว่า 124 ล้านครั้ง (สถิติ พฤศจิกายน พ.ศ. 2562) และเป็นซีรีส์วายที่ได้รับความนิยมอย่างมากในแถบเอเชียตะวันออกและเอเชียตะวันออกเฉียงใต้  รวมถึงบางส่วนของยุโรป อเมริกา และลาตินอเมริกา
เรื่องย่อ
เรื่องราวของ เอ้ นักศึกษาปีหนึ่งของคณะวิศวกรรมศาสตร์และสมาชิกทีมฟุตบอลของมหาวิทยาลัยได้บังเอิญไปช่วยเหลือ พีท หนุ่มหล่อนักศึกษาปีหนึ่งของวิทยาลัยนานาชาติ ซึ่งกำลังถูกแฟนเก่าขู่กรรโชกทรัพย์ เพื่อแลกกับการไม่บอกแม่ของพีทว่าเขาชอบผู้ชาย โดยการช่วยเหลือในครั้งนี้ทำให้พีทมีใจให้กับเอ้ แต่พีทก็เลือกที่จะปิดความรู้สึกของตัวเองเพื่อต้องการที่จะเป็นเพื่อนกับเอ้ แต่หลังจากวันนั้นความสัมพันธ์ของเอ้และพีทก็ใกล้ชิดกันมากขึ้นจน ติณณ์ เพื่อนร่วมชั้นเรียนเดียวกันกับพีทเตือนว่าไม่ควรคบกับเด็กภาคอื่นเพราะมีแต่คนจ้องจะเอาผลประโยชน์ โดยพูดต่อหน้า แคน เพื่อนร่วมทีมฟุตบอลของเอ้จนมีเรื่องทะเลาะเบาะแว้งกันทุกครั้งที่เจอหน้ากัน จนกระทั่งแคนได้รู้ว่าติณณ์มีปมในใจเพราะถูกพี่ชายหักหลังทรยศ ด้วยความรู้สึกเหล่านี้ทำให้แคนเริ่มอ่อนลงและเข้าไปในชีวิตของติณณ์มากขึ้น
ประเด็นการระงับการออกอากาศ
จากประเด็นการถูกระงับการออกอากาศทางช่อง 9 MCOT HD ในวันที่ 25 พฤษภาคม พ.ศ. 2561 ก่อนการเปิดตัวซีรีส์เพียงแค่ไม่กี่ชั่วโมง จึงนำไปสู่การวิพากษ์วิจารณ์และข่าวลือว่าหนึ่งในบอร์ดบริหารของอสมท สั่งระงับการออกอากาศซีรีส์เรื่องนี้ เนื่องจากไม่ชอบเรื่องราวของเพศที่สาม โดยเฉพาะเรื่องความสัมพันธ์ของชายรักชาย และบอร์ดดังกล่าวระบุว่า "เรื่องความรักของเพศที่สามไม่จรรโลงใจ" จากข่าวลือดังกล่าวทำให้มีการวิพากษ์วิจารณ์กันอย่างหนาหูว่า บอร์ด อสมท กีดกันเรื่องเพศที่สาม ต่อมาทางกรรมการผู้อำนวยการใหญ่ บมจ.อสมท ได้ออกมาเปิดเผยในภายหลังว่า ทางอสมทไม่ได้ปิดกั้น แต่เป็นการทบทวนบทบาทและองค์ประกอบขององค์กร
ทศพิธราชธรรม
ทศพิธราชธรรม หรือ ราชธรรม 10 คือจริยวัตร 10 ประการที่พระเจ้าแผ่นดินทรงประพฤติเป็นหลักธรรม ประจำพระองค์ หรือเป็นคุณธรรมประจำตนของผู้ปกครองบ้านเมือง ให้มีความเป็นไปโดยธรรมและยังประโยชน์สุขให้เกิดแก่ประชาชนจนเกิดความชื่นชมยินดี ซึ่งความจริงแล้วไม่ได้จำเพาะเจาะจงสำหรับพระเจ้าแผ่นดินหรือผู้ปกครองแผ่นดินเท่านั้น บุคคลธรรมดาที่เป็นผู้บริหารระดับสูงในทุกองค์กรก็พึงใช้หลักธรรมเหล่านี้
คำบัญญัติ
ทศพิธราชธรรม เรียกอีกอย่างหนึ่งว่า "ราชธรรม 10" นี้ ปรากฏอยู่ในมหาหังสชาดก พระสูตร ขุททกนิกาย ชาดก ปรากฏพระคาถา
ไอเมด
ไอเมด (iMed) คือซอฟต์แวร์แอปพลิเคชันสำหรับสถานพยาบาล สถานีอนามัย และโรงพยาบาล เพื่อใช้ในการให้บริการผู้ป่วยในระบบงานส่วนหน้า (Front office) ของสถานพยาบาล ซึ่งครอบคลุมการให้บริการผู้ป่วยตั้งแต่เริ่มต้นจนสิ้นสุดกระบวนการ โดยมุ่งเน้นในการเพิ่มประสิทธิภาพในการทำงานของผู้ใช้งาน และพัฒนาคุณภาพในการให้บริการผู้ป่วย ไอเมดถูกออกแบบและพัฒนาโดย บริษัท อินเตอร์เนชั่นแนล เมดิคัล ซอฟต์แวร์ จำกัด ซึ่งเป็นทีมพัฒนาเดิมของทีมพัฒนาระบบสารสนเทศสำหรับโรงพยาบาลขนาดเล็ก Hospital OS ซึ่งได้รับทุนสนับสนุนจาก สำนักงานกองทุนสนับสนุนการวิจัย (สกว.) และเครือข่ายวิจัยสุขภาพ มูลนิธิสาธารณสุขแห่งชาติ (มสช.) โดยได้รับการยอมรับและมีการใช้งานกันอย่างกว้างขวางกว่า 60 สถานพยาบาลทั่วประเทศ เพื่อขยายขอบเขตในการตอบสนองความต้องการของสถานพยาบาลทุกขนาด ทั้งภาครัฐและเอกชน คณะผู้พัฒนาจึงได้พัฒนาโปรแกรมไอเมดขึ้น โดยมีจุดเด่นในการตอบสนองความต้องการของผู้ใช้งานได้อย่างครบถ้วน และยังคงแนวคิดของการถ่ายทอดเทคโนโลยีและการใช้ลิขสิทธิ์แบบเปิดไว้ (Technology Transfer and Open Source Concept) พร้อมทั้งให้ source code ซึ่งจะเป็นสิ่งที่สถานพยาบาลจะได้รับประโยชน์อย่างสูงในการลงทุนด้านเทคโนโลยีสารสนเทศในระยะยาว
แผนการติดตั้งระบบโดยทั่วไป
การติดตั้งระบบโดยทั่วไป ประกอบด้วย ขั้นตอนดังนี้
ทั้งนี้ ระยะเวลาและวิธีการดำเนินการในแต่ละขั้นตอน จะแตกต่างกันไป ขึ้นกับรายละเอียดของงานในแต่ละ สถานพยาบาลที่จะติดตั้ง
อัยยวัฒน์ ศรีวัฒนประภา
อัยยวัฒน์ ศรีวัฒนประภา (สกุลเดิม: รักศรีอักษร) เป็นนักธุรกิจชาวไทย ประธานสโมสรฟุตบอลเลสเตอร์ซิตี ในประเทศอังกฤษ บุตรชายคนเล็กของนายวิชัย ศรีวัฒนประภา เจ้าของธุรกิจร้านค้าปลอดภาษีอากรรายใหญ่ที่สุดในประเทศไทย ประธานเจ้าหน้าที่บริหารกลุ่มบริษัท คิง เพาเวอร์  อัยยวัฒน์เคยดำรงตำแหน่งรองประธานสโมสรเลสเตอร์ซิตี  ตั้งแต่ปี พ.ศ. 2553–2561 และดำรงตำแหน่งประธานสโมสรฟุตบอลเอาด์-เฮเฟอร์เลเลอเฟิน ในประเทศเบลเยียม ที่นายวิชัย ผู้เป็นบิดามอบหมายให้ในปี พ.ศ. 2562 นิตยสารฟอร์บส์ ได้จัดอันดับ นายอัยยวัฒน์ และครอบครัว อยู่ในอันดับที่ 290 ของอันดับของมหาเศรษฐีของโลก
ประวัติ
อัยยวัฒน์ ศรีวัฒนประภา (ชื่อเล่น: ต๊อบ) เกิดเมื่อวันที่ 26 กรกฎาคม พ.ศ. 2528 ณ ที่กรุงเทพมหานคร เป็นบุตรของนายวิชัย ศรีวัฒนประภา (ชื่อเดิม: วิชัย รักศรีอักษร) กับนางเอมอร ศรีวัฒนประภา (สกุลเดิมก่อนสมรส: บุญขันธ์) ชีวิตครอบครัว อัยยวัฒน์มีพี่น้องรวมทั้งหมด 4 คน คือ นางสาววรมาศ ศรีวัฒนประภา (ชื่อเล่น: รัก) พี่สาวคนโต, นายอภิเชษฐ์ ศรีวัฒนประภา (ชื่อเล่น: ต้อล) พี่ชาย, นางสาวอรุณรุ่ง ศรีวัฒนประภา (ชื่อเล่น: รุ่ง) พี่สาวคนที่ 2 นางสาว ณัชชา ศรีวัฒนประภา (ชื่อเล่น: ฟ้า) น้องสาว
อัยยวัฒน์เปลี่ยนนามสกุลตามผู้เป็นบิดา วิชัย ศรีวัฒนประภา โดยที่นามสกุล "ศรีวัฒนประภา" มาจากการที่พระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงพระกรุณาโปรดเกล้าฯ พระราชทานให้เมื่อวันที่ 21 พฤศจิกายน พ.ศ. 2555 เพื่อเป็นสิริมงคลแก่วงศ์ตระกูล
อัยยวัฒน์ เคยเป็นกัปตันทีมชาติไทย แชมป์ไทยแลนด์ โปโล คิงส์คัพ ครั้งที่ 6
ประวัติกับสโมสรฟุตบอลเลสเตอร์ซิตี
ในปี ค.ศ. 2010/2011 อัยยวัฒน์ เริ่มต้นกับสโมสรเมื่ออายุ 25 ปี โดยอดีตประธานสโมสร นายวิชัย ได้เข้าถือหุ้นสโมสรฟุตบอลเลสเตอร์ซิตี ร้อยละ 51 คิดเป็นเงินทุนประมาณ 20–30 ล้านปอนด์ (ประมาณ 1,300 ล้านบาท) โดยเขาดำรงตำแหน่งรองประธานสโมสร และได้มีการซื้อหุ้นที่เหลือในปีเดียวกัน ก่อนที่จะพาเลสเตอร์ซิตีประสบความสำเร็จสูงสุดในฐานะแชมป์พรีเมียร์ลีก ฤดูกาล 2015–16
แกรนด์ดยุก
แกรนด์ดยุก หรือแกรนด์ดุ๊ก (grand duke) ถ้าเป็นสตรีเรียกว่าแกรนด์ดัชเชส เป็นฐานันดรศักดิ์ในยุโรปตะวันตกโดยเฉพาะในกลุ่มประเทศเจอร์แมนิกเพื่อหมายถึงประมุขในระดับมณฑล มีศักดิ์ต่ำกว่าพระราชาแต่สูงกว่าดยุก แกรนด์ดยุกยังใช้ในหลายภาษา เช่น ภาษาอังกฤษและภาษาฝรั่งเศส เพื่อหมายถึงแกรนด์พรินซ์ เพราะภาษาเหล่านี้ใช้ศัพท์ prince หมายถึงทั้งเจ้าชายราชนิกุลและเจ้าผู้ครองนครเหมือนกัน ขณะที่ภาษาเยอรมันเรียกเจ้าชายราชนิกุลว่า Prinz และเรียกเจ้าชายผู้ครองนครว่า Fürst เขตปกครองของแกรนด์ดยุกเรียกว่าราชรัฐชั้นแกรนด์ดัชชี ในอดีตดินแดนในปกครองของแกรนด์ดยุกหรือแกรนด์ดัชเชสคือ ราชรัฐฟินแลนด์กับแกรนด์ดัชชีลิทัวเนีย ซึ่งปัจจุบันเหลืออยู่เพียงแห่งเดียวในโลก คือ ราชรัฐลักเซมเบิร์กซึ่งมีแกรนด์ดยุคอ็องรีที่ 1 เป็นเจ้าผู้ครองราชรัฐ
โรงเรียนประถมศึกษา กืร์กลาเรลี อาตาตูร์ก
โรงเรียนประถมศึกษา กืร์กลาเรลี อาตาตูร์ก (Kırklareli Atatürk İlköğretim Okulu) เป็นโรงเรียนประถมศึกษาที่ตั้งอยู่ใน กืร์กลาเรลี ประเทศตุรกี ก่อตั้งในปี ค.ศ. 1968 นักเรียนแต่ละคนต้องศึกษาอยู่ที่โรงเรียนแห่งนี้ถึงแปดปี คำขวัญของโรงเรียนนี้คือ "La Soleil de Notre Ville" (ภาษาฝรั่งเศสแปลว่า ตะวันของเมืองเรา) สีประจำโรงเรียนคือสีแดงอมม่วง (claret red) และสีน้ำเงินเข้ม (dark blue)